Óeirðir héldu áfram á Norður-Írlandi í nótt og biður fyrsti ráðherra landsins um að ofbeldinu linni. Í nótt, áttundu nóttina í röð, hentu hópar ungmenna grjóti í átt að lögreglu, sprengdu flugelda og bensínsprengjur á götum úti í hverfi þjóðernissinna í Belfast.
Þetta eru verstu óeirðir í landinu síðari ár. Mótmælin brutust út fyrir viku þegar ljóst varð að leiðtogar Sinn Fein yrðu ekki ákærðir fyrir að mæta í fjölmenna jarðarför fyrrverandi foringja írska lýðveldishersins síðasta sumar þegar takmarkanir vegna faraldursins voru í gildi. Þá er einnig talið að niðurstaða Brexit hafi kynt undir óánægju og sundrung. Bæði sambandssinnar, sem eru hlynntir veru Norður-Írlands í breska samveldinu, og þjóðernissinnar, sem vilja sameinast Írlandi, eru ósáttir.
Arlene Foster, fyrsti ráðherra Norður-Írlands, segir ofbeldið síðustu vikuna víða um landið vera ótækt.
The scenes we have seen over the last evening and previous evenings in various parts of of Northern Ireland are totally unacceptable. There can be no place in our society for violence or the threat of violence and it must stop.
Ofbeldi á ekki rétt á sér neins staðar í samfélaginu, né heldur hótanir um slíkt og þessu verður að linna, segir Foster í viðtali við Sky News.
Fimmtíu og fimm lögreglumenn hafa særst í óeirðunum.